CELEX: 62008CN0392
Language: ro
Date: 2008-09-09 00:00:00
Title: Cauza C-392/08: Acțiune introdusă la 9 septembrie 2008 — Comisia Comunităților Europene/Regatul Spaniei

25.10.2008   
            
            
               RO
            
            
               Jurnalul Oficial al Uniunii Europene
            
            
               C 272/14
            
         Acțiune introdusă la 9 septembrie 2008 — Comisia Comunităților Europene/Regatul Spaniei
   (Cauza C-392/08)
   (2008/C 272/24)
   Limba de procedură: spaniola
   Părțile
   
      Reclamantă: Comisia Comunităților Europene (reprezentanți: S. Pardo Quintillán și A. Sipos, agenți)
   
      Pârât: Regatul Spaniei
   Concluziile reclamantei
   
               —
            
            
               Declararea faptului că, prin nelaborarea unor planuri de urgență externe care să conțină măsurile ce trebuie luate în exteriorul tuturor entităților supuse prevederilor articolului 9 din Directiva 96/82/CE a Consiliului din 9 decembrie 1996 privind controlul asupra riscului de accidente majore care implică substanțe periculoase (1), Regatul Spaniei nu și-a îndeplinit obligațiile care îi revin în temeiul articolului 11 alineatul (1) litera (c) din directiva menționată;
            
         
               —
            
            
               obligarea Regatului Spaniei la plata cheltuielilor de judecată.
            
         Motivele și principalele argumente
   Potrivit articolului 2 alineatul (1) din Directiva 96/82/CE, articolul 9 din aceeași directivă se aplică oricărei entități în cadrul căreia există substanțe periculoase în cantități egale sau mai mari decât cantitățile menționate în anexa I părțile 1 și 2 coloana 3.
   Potrivit articolului 11 din directiva menționată, statele membre garantează că, pentru toate entitățile cărora li se aplică dispozițiile articolului 9, autoritățile desemnate în acest scop elaborează un plan de urgență extern care să conțină măsurile ce trebuie luate în exteriorul entității [alineatul (1) litera (c)].
   Prezenta acțiune are ca obiect declararea faptului că, prin nelaborarea unor planuri de urgență externe care să conțină măsurile ce trebuie luate în exteriorul tuturor entităților supuse prevederilor articolului 9, Regatul Spaniei nu și-a îndeplinit obligațiile care îi revin în temeiul articolului 11 alineatul (1) litera (c) din Directiva 96/82/CE.
   
      (1)  JO 1997, L 10, p. 13, Ediție specială, 05/vol. 4, p. 8.